‫בטקסי סיום לימודים,‬
‫נהוג לומר לסטודנטים,‬ ‫״ההמתנה הסתיימה סוף סוף״.‬
‫בעוד כמה רגעים תקבלו תעודות גמר,‬
‫ותתחילו את מסעכם בחיים.‬
‫שעכשיו הם ערוכים להצליח, מוכנים לכל דבר.‬
‫אתם מסוגלים להצטיין במקצועותיכם.‬
‫תהיו מוכנים לעבודה מכל סוג שהוא.‬
‫אתם מוכנים לשחק במשחק החיים.‬
‫משחק החיים.‬
‫ב״משחק החיים״ האמיתי,‬
‫משחק הקופסה הקלאסי,‬
‫ההחלטה הראשונה שמקבלים‬ ‫היא אם ללמוד באוניברסיטה.‬
‫כדי לממן את הלימודים,‬ ‫צריך לקחת הלוואה. אבל זה בסדר.‬
‫בזכות התואר, מוצאים עבודה מכניסה יותר,‬
‫את החובות מחזירים בלי בעיה,‬
‫ואז רוכשים בית, מתחתנים,‬
‫וממלאים מכונית משפחתית בילדים.‬
‫ככה זה עובד במשחק,‬
‫ואצל אנשים מסוימים, גם בעולם האמיתי.‬
‫אבל אצל אחרים, הדרך לא כזאת חלקה או מהירה.‬
‫הלוואות סטודנטים עלולות להעלות אתכם‬ ‫על דרך של אכזבות ומבואות סתומים.‬
‫זו אמורה להיות החלטה טובה.‬ ‫הם חושבים שזה פתח להזדמנויות,‬
‫אבל במובנים רבים, זה פתח לחובות.‬
‫- הולי -‬
‫פעם התחברתי כדי לבדוק‬‫ ‬‫את יתרת החוב שלי.‬
‫הפעלתי הקלטה‬‫ ‬‫ותיעדתי את התגובה שלי.‬
‫התחלתי ב־80 אלף.‬
‫אני משלמת כבר עשר שנים.‬
‫בסך הכול שילמתי כבר 120 אלף דולר,‬
‫ואני עדיין חייבת 76 אלף!‬
‫איך לעזאזל זה יכול להיות?!‬
‫החובות על הלוואות שכר לימוד‬ ‫מסתכמים ביותר מ־1.7 טריליון דולר,‬
‫וכמעט 45 מיליון אמריקאים‬ ‫נדרשים לשלם מדי חודש.‬
‫החוב הכולל על הלוואות שכר לימוד‬ ‫גדל פי שלושה תוך פחות מ־15 שנה.‬
‫החוב על הלוואות שכר לימוד כיום‬
‫גדול מהחוב על הלוואות רכב או כרטיסי אשראי.‬
‫זה משבר שחייבים להתמודד איתו.‬
‫למה אנשים רבים כל כך שקועים בחובות האלה,‬
‫שנים אחרי שסיימו את לימודיהם,‬
‫ומה אפשר לעשות ב‬‫י‬‫נדון?‬
‫חינוך טוב הוא טוב לעסקים.‬
‫לא נוכל להתמודד‬ ‫עם המורכבויות של החיים המודרניים‬
‫באמצעות מערכת חינוך מיושנת.‬
‫נראה לכם שסין מקצצת‬ ‫במערכת החינוך שלה כרגע?‬
‫את המחיר משלמים הצעירים של אמריקה.‬
‫חלקם נאלצים להחזיר הלוואות של אלפי דולרים‬
‫שלקחו כדי להשיג תואר שלא מוביל לתעסוקה.‬
‫מי שלא הלך לאוניברסיטה,‬ ‫שיעשה קעקוע על הפרצוף וזהו.‬
‫יש מצב שזה מתברר לי באיחור.‬
‫הלוואות ‬‫סטודנטים‬‫ זה על הפנים.‬
‫- מקרוב: ‬‫הלוואות ‬‫סטודנטים -‬
‫הכול התחיל ב־1957,‬
‫כשכדור הארץ קיבל ירח שני.‬
‫ככה קראו לזה בעיתונים.‬
‫- ירח -‬
‫אבל שמו הרוסי היה ״ספוטניק״.‬
‫הוא היה בגודל של כדור ים,‬
‫והוא שוגר לחלל באמצעות טיל סובייטי.‬
‫כל מי שהיה לו מקלט רדיו סביר‬ ‫יכול לשמוע אותו מצפצף עמומות‬
‫בזמן שהקיף את הגלובוס.‬
‫מרוץ החלל החל.‬
‫כעבור חודשיים,‬ ‫ארה״ב ניסתה לשגר לוויין משלה…‬
‫בהצלחה פחותה.‬
‫הסובייטים לא התביישו‬ ‫והטרילו את מעצמת־העל היריבה.‬
‫הם חמדו לצון ושאלו‬ ‫אם ארה״ב מעוניינת לקבל סיוע‬
‫המיועד ל״מדינות נחשלות״.‬
‫הנשיא דווייט אייזנהאוור‬‫ ‬‫נאם לציבור המודאג.‬
‫אזרחים יקרים,‬
‫הנושא שלי הערב הוא מדע וביטחון לאומי.‬
‫אחד הכשלים הבולטים שלנו הוא העובדה‬
‫שלא נתנו עדיפות גבוהה לחינוך למדעים,‬
‫ולחשיבותו של המדע בחיי האומה.‬
‫באותה תקופה, פחות מ־8%‬ ‫מתושבי ארה״ב היו בעלי תואר ראשון,‬
‫ורוב הבוגרים היו גברים לבנים.‬
‫חלקם למדו במוסדות פרטיים יקרים.‬
‫אחרים למדו באוניברסיטאות ציבוריות,‬ ‫בעלות שכר לימוד נמוך ומסובסד,‬
‫אך גם זה היה מעבר להישג ידם של אחדים.‬
‫לא הייתה אופציה לקבל הלוואה,‬
‫מפני שהבנקים לא רצו‬ ‫לחלק אלפי דולרים לבני נוער.‬
‫וכך, בסתיו של 1958,‬
‫אייזנהאוור חתם‬ ‫על ״חוק החינוך להגנה לאומית״,‬
‫שיצר את תוכנית ההלוואות הפדרלית הראשונה‬ ‫לתלמידים מצטיינים במדעים, מתמטיקה, והנדסה,‬
‫ושהתחייבו שלא לנסות‬ ‫לחולל מהפכה אלימה להפלת השלטון.‬
‫כולם קיוו שהסטודנטים האלה‬ ‫יעזרו לארה״ב לנצח את הסובייטים‬
‫במלחמה הקרה בתחומי המדע.‬
‫כעבור כמה שנים,‬
‫הנשיא לינדון ג׳ונסון הרחיב את התוכנית‬
‫כשכונן את חוק ההשכלה הגבוהה.‬
‫החוק יצר תוכנית הלוואות‬ ‫בריבית נמוכה לכולם,‬
‫לא רק לחנונים של מדעים,‬
‫וסיפקה גם מענקים שאין צורך להחזיר,‬ ‫לסטודנטים מעוטי יכולת.‬
‫לא יכולה להיות לנו‬ ‫השקעה נבונה או רווחית יותר.‬
‫וההשקעה הזאת השתלמה.‬
‫הרעיון שארה״ב היא מעצמת־על…‬
‫זהו צעד גדול לאדם…‬
‫כל זה מתחיל בחברה שמורכבת‬ ‫מעובדים בעלי השכלה גבוהה.‬
‫ההשקעה הפדרלית בהשכלה גבוהה‬
‫פתחה דלתות לבני מיעוטים,‬
‫למעוטי יכולת, למוחלשים.‬
‫כשהאוכלוסייה משכילה, כולם יוצאים נשכרים.‬
‫כשיש עלייה בהשכלה גבוהה,‬
‫יש ירידה בפשיעה, בחולי,‬ ‫ובתלות בשירותי הרווחה,‬
‫שהם דברים שעולים לממשלה כסף.‬
‫אמריקאים רבים יותר‬ ‫בוחרים לרכוש השכלה גבוהה.‬
‫יותר ויותר מהם מסתמכים על הלוואות,‬
‫וההלוואות עצמן גדלות והולכות.‬
‫התוצאה: חוב לאומי אדיר על שכר לימוד.‬
‫קל להאשים את גובה שכר הלימוד.‬
‫כן, שכר הלימוד האמיר,‬
‫אך רוב הסטודנטים משלמים הרבה פחות.‬
‫הודות לסיוע, העלות הריאלית של המוסדות‬ ‫הפרטיים לא השתנתה ב־20 השנים האחרונות.‬
‫אך העלות השנתית של המוסדות הציבוריים,‬
‫ש‬‫בהם מושגים 75% מהתארים הראשונים,‬ ‫הכפילה את עצמה.‬
‫חלק גדול מזה קרה כתוצאה מהמיתון האחרון.‬
‫- מיתון -‬
‫מדינות ממשיכות לקצץ‬‫ ‬‫בתקציבי ההשכלה הגבוהה.‬
‫התקציבים של המדינות קטנים והולכים,‬
‫והחינוך הוא אחד הראשונים שנפגע.‬
‫אז כשזה קרה,‬
‫גם כל העלויות האלה הופלו על המשפחות.‬
‫ההשקעה הפדרלית בהשכלה גבוהה‬ ‫גם לא עמדה בביקוש.‬
‫מענקים פדרליים לסטודנטים מעוטי יכולת‬ ‫כיסו פעם 79% מעלויות שכר הלימוד והמחיה.‬
‫כיום, הם מכסים 29% בלבד.‬
‫ויותר ויותר אנשים‬‫ ‬‫ממשיכים לתואר שני,‬
‫שמענקים פדרליים לא חלים עליהם.‬
‫איך סוגרים את‬‫ ‬‫הפער?‬
‫חובות בהיקף טריליוני דולרים.‬
‫בעבר, הממשלה חילקה‬ ‫מענקים והלוואות בהיקף דומה,‬
‫אבל לא עוד.‬
‫הממשלה הלאימה את ההלוואות,‬
‫הציפה את השוק בהן,‬
‫ועודדה צעירים לקחת הלוואות.‬
‫הצלחתי להשלים את הלימודים שלי‬ ‫לתואר ראשון ללא הלוואות,‬
‫ואז לקחתי הלוואה‬ ‫של כ־80,000 דולר ללימודי משפטים.‬
‫לפי תנאי התשלום הטיפוסיים,‬
‫היא הייתה נדרשת להחזיר את הסכום הזה,‬ ‫ועוד 31,000 אלף דולר ריבית,‬
‫והתשלום החודשי שלה היה יותר מ־900 דולר.‬
‫אחרי סיום הלימודים,‬ ‫לא השתכרתי מספיק כדי להחזיר את ההלוואות.‬
‫אז השהיתי את החזר ההלוואה.‬
‫במילים אחרות, היא הקפיאה את התשלומים.‬
‫אבל הריבית המשיכה להצטבר,‬
‫ולפי התנאים של הלוואות רבות,‬ ‫סכום הריבית שלא שולמה מצורף לחוב הכולל.‬
‫אז כעת, הולי צריכה לשלם עוד ריבית,‬
‫מפני שהיא משלמת ריבית‬ ‫על הריבית שלא שילמה.‬
‫ש‬‫לושים ואחד‬‫ אלף הדולרים האלה יכולים בקלות‬ ‫לתפוח ולהאפיל על ההלוואה המקורית.‬
‫התוכנית הייתה…‬
‫לצאת לעולם ולעשות הרבה כסף.‬ ‫עורכי דין עושים הרבה כסף, לא?‬
‫בוגרי מכללות יכולים להשתכר‬ ‫כ־76 אלף דולר בשנה,‬
‫אבל בממוצע, לאורך קריירה שלמה.‬
‫נדרשות 14 שנים כדי להגיע לשם,‬
‫ובהתחלה, הם משתכרים הרבה פחות.‬
‫בייחוד אם הם מסיימים את הלימודים…‬
‫בעיצומו של מיתון.‬
‫הרבה אנשים מצאו את עצמם בכלכלה‬
‫שבה ההשכלה שלהם לא משתלמת.‬
‫הלחץ והנטל האלה‬
‫מנעו ממני‬‫ ‬‫לתכנן תוכניות לעתיד.‬
‫למען האמת, חשבתי שמצבי טוב,‬
‫והתברר שאני דווקא מפגר אחרי כולם.‬
‫כשאני רואה את החוב הזה אני חושב,‬ ‫״לא בטוח שאוכל להקים משפחה״.‬
‫זה תמיד הכביד עליי.‬
‫לפעמים אפילו לא היה לי מה לאכול.‬
‫זה בהחלט משבר בחייהם של מיליוני אנשים‬
‫שמשועבדים לחוב שמעיב על עתידם.‬
‫זאת הסיבה שהמון בני 20 גרים אצל ההורים.‬
‫זאת הסיבה שמעולם לא רכשתי בית.‬
‫זאת הסיבה שצעירים רבים‬ ‫מחליטים לא להקים משפחות.‬
‫לפני 50 שנה, אם סיימת אוניברסיטה,‬
‫יכולת להרשות לעצמך לרכוש בית ולגדל ילדים.‬
‫המשכורות של בוגרי אוניברסיטאות‬ ‫א‬‫ו‬‫מנם עלו מאז,‬
‫אך עלויות הדיור וגידול הילדים‬ ‫עלו עוד יותר.‬
‫תוסיפו את החזרי ההלוואות,‬
‫והחיים האלה כבר לא ניתנים להשגה.‬
‫מי שלא לומד באוניברסיטה יכול להימנע מהחוב,‬ ‫אבל מצבו עלול להיות גרוע אף יותר.‬
‫לפני 50 שנה, גם הוא היה יכול‬ ‫לרכוש בית ולגדל ילדים,‬
‫אבל היום, זה הרבה יותר קשה.‬
‫כיום, הוא משתכר פחות.‬
‫שוק העבודה לחסרי השכלה גבוהה קרס.‬
‫אז חייבים השכלה גבוהה בכלכלה שלנו.‬
‫אבל הדרך היחידה לממן אותה‬ ‫היא באמצעות הלוואות.‬
‫האם יש פה ברירה?‬
‫לא, זו לא ברירה אמיתית.‬
‫זו ברירה כוזבת.‬
‫מצבן של האוניברסיטאות הוא חלומי.‬
‫יש להן מוצר חיוני,‬ ‫והן יכולות לקבוע כל מחיר שרק ירצו,‬
‫בידיעה שאנשים‬ ‫ייקחו הלוואות כדי לרכוש אותו.‬
‫בנוסף, הן לא משלמות מחיר‬ ‫אם הבוגרים שלהן לא מצליחים.‬
‫אילו ניסית לתכנן שיטה שעולה יותר מדי,‬
‫היא הייתה נראית כמו‬ ‫מערכת ההשכלה הגבוהה שלנו.‬
‫ומוסדות חינוכיים מסוג מסוים‬ ‫בהחלט מנצלים את השיטה הזאת:‬
‫מכללות למטרת רווח.‬
‫למדתי באחת כזאת, מי‬‫י‬‫ד אחרי התיכון.‬
‫מוסדות כאלה צריכים להרוויח כסף,‬ ‫כדי לרצות את בעלי המניות,‬
‫אז הם נוטים להשקיע פחות בלימוד‬
‫ויותר בפרסום ובגיוס תלמידים.‬
‫הייתה פרסומת… היא בטח עדיין משודרת.‬
‫״יום אחד, לילה אחד,‬
‫שבת בסדר…״‬
‫״באינטרנט, אין בעיה‬
‫בלילה, בכל שעה…״‬
‫בתור אימא לשני ילדים קטנים‬ ‫שעובדת בשתיים או שלוש עבודות,‬
‫מה שעניין אותי היה, כמובן, לרכוש השכלה,‬
‫אבל גם למצוא דרך לנהל את הכול.‬
‫ומכללות למטרת רווח‬ ‫פונות לאנשים כאלה בדיוק.‬
‫מה היה קורה אילו יכולת‬ ‫להשיג תואר ראשון, או שני,‬
‫מאוניברסיטה מוכרת, מהבית?‬
‫זה הותאם ללו״ז שלי. הסידור הפיננסי היה קל.‬
‫אפשר אחרי העבודה, או לפני העבודה.‬
‫זה קל.‬
‫המגייס עצר אותי ברחוב.‬
‫״היי! במה אתה רוצה לעסוק?״‬
‫״הייתי רוצה לעצב משחקי וידאו.״‬
‫״מושלם! יש לנו משחקי וידאו…״‬
‫מה שלא אמרתי, כל דבר היה מושלם.‬
‫״נראה שממש רוצים אותי פה״, ו…‬
‫רציתי ללמוד במקום שבו רוצים אותי.‬
‫אלה מוסדות שמחפשים ציבורים פגיעים מאוד.‬
‫אנשים שמרגישים שחסמו להם‬ ‫את הדרך להשכלה הגבוהה המסורתית.‬
‫הם מחפשים מעוטי הכנסה.‬
‫הייתי קופאית.‬
‫עבדתי בבניין.‬
‫הורים עובדים…‬
‫אימא יחידנית.‬ ‫-אבא יחידני.‬
‫יוצאי צבא.‬ ‫-שירתּי שלוש פעמים בעיראק.‬
‫והם מציעים להם חבילה נהדרת:‬ ‫עבודה טובה, או עתיד ורוד.‬
‫ואפילו עזרו לנו למצוא עבודה.‬
‫הוא הסביר לי‬
‫איך יעזרו לי למצוא עבודה‬
‫בתעשיית משחקי הווידאו.‬
‫ששיעור התעסוקה של הבוגרים הוא 100%.‬
‫אבל התברר שזה ממש לא נכון.‬
‫לא למדתי משחקי וידאו בכלל.‬
‫פחות מ־8% מהלווים‬ ‫לומדים במוסדות בעל כוונת רווח,‬
‫אבל הם כמעט 30%‬ ‫מאלה שנקלעים לחדלות פירעון.‬
‫חדלות פירעון פירושה אי־עמידה בתשלומים.‬
‫שיעורי חדלות הפירעון הנמוכים ביותר‬ ‫הם דווקא של בעלי החובות הגבוהים ביותר.‬
‫הם נוטים להיות בעלי תואר שני‬ ‫והכנסות גבוהות יותר.‬
‫הם גם גבוהים ביותר‬ ‫אצל בעלי החוב הנמוך ביותר.‬
‫רבים מהם נרשמו ללימודים,‬
‫לרוב במוסד בעל כוונת רווח,‬
‫אך לא הצליחו לסיים.‬
‫בסך הכול, בשנת 2019,‬
‫אחד מכל עשרה לווים הגיע לחדלות פירעון.‬
‫מדובר במיליוני אנשים,‬
‫ומספרם צפוי לגדול.‬
‫יש לזה השלכות‬‫ ‬‫ממושכות‬ ‫ודרסטיות על החיים שלך.‬
‫דירוג האשראי שלך נופל לקרשים,‬ ‫ואתה נדרש לשלם את יתרת חובך מיידית.‬
‫לממשלה הפדרלית יש יכולות גבייה מדהימות.‬
‫היא יכולה לעקל לך את המשכורת‬ ‫או את החזרי המס.‬
‫הם יכולים לעקל את דמי הביטוח הלאומי,‬
‫והיות שבעוד כמה שנים‬ ‫זו תהיה ההכנסה היחידה שלי,‬
‫אני לא יכולה להרשות לעצמי שזה יקרה.‬
‫הממשלה הפדרלית יכולה‬ ‫לגבות ממך את תשלומי ההחזר שלך‬
‫עד שאתה מגיע לקבר.‬
‫שיעורי חדלות הפירעון‬ ‫גבוהים יותר אצל בני מיעוטים.‬
‫כמעט שליש מהשחורים בארה״ב‬
‫שלמדו באוניברסיטה לפני עשור‬
‫הגיעו מאז לחדלות פירעון.‬
‫רבים מהם באים ממשפחות‬
‫שלא חסכו בהן לאוניברסיטה, כמו אצלי,‬
‫ורבים מהם נאלצים לעבוד‬ ‫כדי לפרנס את עצמם ואת משפחותיהם.‬
‫כשנכנסים לשוק העבודה, אנחנו יודעים‬
‫ששחורים משתכרים‬ ‫הרבה פחות מעמיתיהם הלבנים‬
‫באותם התפקידים.‬
‫אחד הנתונים הכי מטרידים ששמעתי‬
‫הוא ששחורים בעלי תו‬‫א‬‫ר מגיעים לחדלות פירעון‬ ‫יותר מלבנים שנשרו מהלימודים.‬
‫משבר חובות הסטודנטים‬ ‫הוא משבר של זכויות אזרח.‬
‫כיום אנו רואים כיצד חובות הסטודנטים‬ ‫תורמים לאי־השוויון בהכנסות,‬
‫ולאי־שוויון הגזעי.‬
‫האנשים שהמערכת הזו נועדה לעזור להם‬
‫זוכים לתוצאות הגרועות ביותר.‬
‫אנחנו מנסים לפתור את הבעיה הזאת‬ ‫כבר כמה דורות.‬
‫סבבים חדשים של מתווי־מדיניות באים‬ ‫ומשנים את המערכת בדרכים שונות.‬
‫לדוגמה, כיום יש בארה״ב‬ ‫תוכניות לתשלום לפי הכנסה,‬
‫ש‬‫בהן משלמים אחוז מסוים מהמשכורת החודשית.‬
‫אם לא הלך לך בחיים, אם לא מצאת עבודה,‬
‫או עבודה עם שכר נמוך, אתה משלם הרבה פחות.‬
‫אבל כעת קיימות כמה גרסאות‬ ‫של התוכנית הזאת, וזה מבלבל.‬
‫הכללים משתנים, הניירת מסובכת, ולפעמים,‬
‫לא טורחים להודיע ללווים שהן קיימות בכלל.‬
‫הם מספרים למי שיודע לשאול על זה,‬
‫אבל מעולם לא נידבו את המידע הזה.‬
‫ולכן, התנהלתי שנים ללא ״תשלום לפי הכנסה״,‬
‫פשוט כי לא ידעתי שהאפשרות הזו קיימת.‬
‫אז פנו לסוכנות הגבייה שלכם ותבררו.‬
‫לו התוכניות האלה היו קלות יותר לשימוש,‬
‫זה היה תורם לפתרון המשבר הזה.‬
‫זה פועל במדינות אחרות, כגון אוסטרליה.‬
‫באוניברסיטת פרדו באינדיאנה,‬ ‫שנשיאה הוא מיטש דניאלס,‬
‫מנסים מעין גרסה מופרטת‬ ‫של ״תשלום לפי הכנסה״, בשם…‬
‫הסכמי שיתוף בהכנסה.‬
‫בעינינו,‬ ‫זו דרך לממן את הלימודים אחרי הלימודים.‬
‫אוניברסיטת פרדו, ומשקיעים אחרים,‬ ‫כולל בוגרים עשירים וקרן גידור,‬
‫מהמרים על הסטודנטים,‬
‫ומשלמים את שכר הלימוד שלהם עכשיו‬ ‫בתמורה לחלק מהכנסותיהם בעתיד.‬
‫זה מעביר את כל הסיכון מהסטודנט למשקיע,‬
‫ואני חושב שמוסדות חינוכיים‬ ‫צריכים לשאת בסיכון מסוים,‬
‫אם התארים שהם מציעים‬
‫לא מאפשרים לבוגרים שלהם להצליח בעולם.‬
‫אבל המקטרגים טוענים שהתוכניות האלה‬
‫הן רק דרך חדשה ובלתי מפוקחת‬ ‫לגרום לסטודנטים להיקלע לחובות.‬
‫מעבר להלוואות מסוג חדש, בייחוד עכשיו,‬
‫כשאנחנו כבר בעיצומו של משבר חובות,‬
‫הוא חסר כל היגיון.‬
‫הממשלה ניסתה להטיל רגולציה על מכללות,‬
‫בייחוד מכללות בעלות כוונת רווח,‬ ‫בדרכים אחרות.‬
‫היא שלחה סוכנים סמויים‬ ‫כדי לחקור את המגייסים שלהן,‬
‫תבעו כמה מהן בחשד ל‬‫הלוואות לא הוגנות,‬
‫וקבעו כלל חדש.‬
‫״כלל התעסוקה״ פשוט אומר‬
‫שלא צריך לגבות יותר‬
‫ממה שאותו בוגר מסוגל לשלם.‬
‫פשוט מאוד.‬
‫שמונה־מאות תוכניות לימודים‬ ‫לא עמדו ברף הזה,‬
‫ו־98% מהן היו במוסדות בעלי כוונת רווח.‬
‫מספר הנרשמים למוסדות בעלי כוונת רווח,‬ ‫שהאמיר בשנות ה־2000,‬
‫החל לצנוח בעקבות הפרסומים השליליים.‬
‫ואז…‬
‫הממשל הקודם הפעיל רגולציה כנשק‬ ‫נגד מוסדות שפשוט לא מצאו חן בעיניו.‬
‫הממשל הזה מחויב לביטול‬ ‫הפעולות המוגזמות של הממשל הקודם.‬
‫כשהשרה בטסי דווֹס בראש,‬
‫משרד החינוך של טראמפ‬ ‫ביטל רגולציה מתקופת אובמה.‬
‫בשנים האחרונות,‬ ‫הכללים ההגיוניים האלה בוטלו.‬
‫ואז מגפת הקורונה גרמה למיתון נוסף,‬
‫שיצר בעיות חדשות לסטודנטים ולמכללות.‬
‫אבל לכל המכללות.‬
‫יש ירידה במספר הנרשמים‬ ‫להשכלה גבוהה בכל מקום,‬
‫אבל אתם יודעים באיזה מגזר יש צמיחה?‬
‫במוסדות בעלי כוונת רווח.‬
‫הפוליטיקאים מתווכחים לגבי מצבה‬ ‫של ההשכלה הגבוהה כבר עשרות שנים,‬
‫ורבים מהם למדו באוניברסיטה בשנות השישים,‬
‫וסיימו את הלימודים ללא חובות.‬
‫אך ליותר ויותר אנשים במסדרונות השלטון‬
‫חוו את הבעיה על בשרם.‬
‫אני עדיין מחזירה את הלוואת הסטודנט שלי,‬
‫ואני עומדת לשלוח את הבת שלי,‬
‫בעוד פחות משנה, למכללה.‬
‫כשהגעתי לסנאט,‬ ‫עוד לא החזרתי את ההלוואות.‬
‫בחודשים מסוימים, זה עלה לנו יותר מהמשכנתה.‬
‫שילמתי תשלום להחזר הלוואת הסטודנט שלי‬
‫בזמן שישבתי כאן, בכיסא הזה.‬
‫היום, אחד מכל שישה מצביעים בארה״ב‬ ‫עוד לא החזיר את הלוואת הסטודנט שלו,‬
‫והם מחכים לראות מה נבחריהם יעשו.‬
‫המשפחות שדיברתי איתן, הלווים,‬
‫יושבים ורואים אנשים מאשימים אחד את השני,‬
‫והם פשוט רוצים עזרה.‬
‫אתם באמת רוצים להתניע את הכלכלה?‬
‫תנו לי את אותה ההזדמנות‬ ‫שאתם נותנים ל״ג׳נרל מוטורס״,‬
‫ולחברות התעופה, ולמאיון העליון,‬
‫וכל הטבות המס ש״אמזון״‬ ‫וחברות אחרות מקבלות.‬
‫תנו את זה לסטודנטים,‬
‫ונראה מה יקרה.‬
‫היום, ג׳ו ביידן בבית הלבן.‬
‫מישהו חושב ש־12 שנות לימוד מספיקות,‬ ‫במאה ה־21, כדי להיות במעמד הביניים?‬
‫אנחנו צריכים לחשוב על השכלה גבוהה‬
‫כמו שאנחנו חושבים‬
‫על חינוך בגילאי גן עד תיכון.‬
‫לכן אני תומכת במכללות‬ ‫ללא חובות וללא שכר לימוד.‬
‫הרעיון הזה נכנס יותר ויותר לזרם המרכזי.‬
‫יש היום יותר מדי פוליטיקאים שתומכים‬
‫ברעיון המסוכן של נתינת מתנות.‬
‫שלא תטעו:‬
‫זו השתלטות סוציאליסטית‬‫ ‬‫על ההשכלה הגבוהה.‬
‫בכל פעם שפוליטיקאי אומר ״בחינם״,‬
‫כדאי למשלמי המ‬‫י‬‫סים‬ ‫לכפתר את הכיס האחורי השמאלי.‬
‫אך לפי אחד הניתוחים,‬
‫ביטול‬‫ שכר הלימוד‬‫ באונ‬‫יברסיטאות ‬‫הציבוריות‬ ‫למעוטי יכולת‬‫ ‬‫יעלה עשרות מיליארדי דולרים,‬
‫אך ‬‫ההשקעה תחזיר את עצמה תוך עשור,‬
‫הודות לכספי המ‬‫י‬‫סים שייגבו מהבוגרים החדשים.‬
‫ולאנשים שכבר נמצאים בחובות,‬
‫ביידן טוען שהוא רוצה למחוק לפחות חלק מהם.‬
‫לפי מחקרים, ביטול חובות הסטודנטים‬
‫יזרים 80‬‫-‬‫100 מיליארד דולר‬ ‫בחזרה לכלכלה מדי שנה.‬
‫התל״ג יגדל.‬
‫השכלה היא לטובת הכלל.‬
‫היא הכרחית ליכולת שלנו להתחרות,‬ ‫לא רק כאן אלא בכל העולם.‬
‫כל מדינה שתעקוף אותנו בחינוך‬ ‫תהיה תחרותית יותר מאיתנו.‬
‫ברית המועצות א‬‫ו‬‫מנם כבר לא קיימת,‬
‫אבל יש מרוצי חלל חדשים,‬
‫ופריצות דרך של טכנולוגיה וחדשנות.‬
‫האומה שלכם מתחייבת‬
‫לספק לכל ילד שנולד בגבולותינו‬
‫את כל החינוך שהוא יוכל לשאת,‬
‫אם רצוננו לשמר את חירותנו‬ ‫בעולם תחרותי מאוד.‬
‫תרגום כתוביות: יניב אידלשטיין‬